Krampus Mk1

KRAMPUS Mk1 – Lietuvoje nuo 2017 m. kuriamas specialios paskirties automobilis, skirtas saugumo, gynybos ar pramonės poreikiams. Idėja kurti tokio tipo bagį kilo dar 2012 m. 

Šis specialios paskirties visureigis gali funkcionuoti atšiauriomis sąlygomis – ekstremaliose temperatūrose, aukšto slėgio ir (arba) mažo deguonies kiekio aplinkoje ir bekelėje. Techniniai ir technologiniai sprendimai leidžia visureigį valdyti trimis režimais: įprastu, nuotoliniu ir autonominiu.
Visureigio eigos varikliams elektros energija gali būti tiekiama iš aukštos įtampos baterijų bloko ir ič dyzelinio generatoriaus. Baterijas galima įkrauti iš trifazio kontaktinio tinklo, naudojant CCS2 tipo įkrovimo lizdą. Du elektros varikliai transporto priemonei suteikia 60 kW galią ir leidžia nuvažiuoti iki 1000 km atstumą, kai elektros motorams aprūpinti elektra naudojamas dyzelinis generatorius. Automobilio greitis ribojamas iki 120 km/val.
KRAMPUS visureigis buvo sukurtas ant modulinio rėmo, kuris leidžia atskirti rėmą, transmisiją, akumuliatorių bloką ir dyzelinį generatorių. Modulinė konstrukcija užtikrina greitesnį aptarnavimą ir leidžia remontuoti techniką lauko sąlygomis.

2022 m. visureigis pristatytas Didžiausioje Europos gynybos parodoje „en:Eurosatory“.

Krampus Mk1 privalumai 
•	DYZELINIS HIBRIDAS – hibridinė pavara su dyzelinių varikliu yra specifinis sprendimas visureigiui, užtikrinantis didesnį nuvažiuojamą atstumą, mažesnes degalų sąnaudas ir taip pat leidžia naudoti kelių tipų degalus: dyzeliną, ir JP8 degalus.

•	TYLOS REŽIMAS - automobilyje įdiegta elektros-hibridinė pavara užtikrina transporto priemonės judėjimą be garso naudojant tik elektros pavarą.

•	ŠILUMINIS PĖDSAKAS - šiluminis pėdsakas mažinimas judėjimui naudojant elektrinius motorus, kurie kartu su valdikliais aušinami skysčiu, o nuo šilumokaičio įšilęs oras nukreipiamas į žemę.

•	PAŽANGŪS ALGORITMAI – automobilio ir jo sistemų valdymui sukurti pažangūs valdymo algoritmų, kurie taikomi visos sistemos ilgaamžiškumui didinti.

Visureigio savybės

Dyzelinis hibridas
Transporto priemonę varo du elektros varikliai sumontuoti ant priekinės ir galinės ašių. Variklius elektros energija aprūpina aukštos įtampos (~ 650 VDC) baterijų blokas. Baterijų blokas gali būti įkraunamas iš trifazio kintamosios srovės tinklo arba dyzeliniu vidaus degimo varikliu varomu elektros generatoriumi. Degalų bako dydis ir elektros baterijų bloko talpa leidžia nuvažiuoti apie 1000 km atstumą.

Nuotolinis automobilio valdymas
Transporto priemonė veikia trimis režimais: įprastu, nuotoliniu ir dalinai autonominiu. Nuotolinio valdymo režimas leidžia valdyti automobilį tiesioginio matomumo zonoje ne didesniu kaip 1 km atstumu. Dalinai autonominio valdymo režimu transporto priemonė galės sekti priešais ją judančią transporto priemonę ar asmenį, taip pat sekti maršrutą reaguodama į jos kelyje esančias kliūtis. Ypatingas dėmesys skiriamas transporto priemonės gebėjimui važiuoti atšiauriomis sąlygomis.

Išmanioji valdymo sistema
Pagrindinis visą sistemą jungiantis komponentas yra išmanioji pavaros valdymo sistema. Jos patikimas veikimas užtikrina visų pavarų ir automobilio darbo kokybę. Daugiausia dėmesio skiriama optimaliam visos sistemos, kurios pagrindiniai posistemiai yra vidaus degimo variklis, generatorius, elektros varikliai ir baterijų blokas, valdymui.

Modulinė konstrukcija
Transporto priemonės platformos konstrukcija suderinama su papildoma įranga. Baterijų blokas, per papildomai sumontuotu keitiklius, gali tiekti energiją ant automobilio montuojamai papildomai įrangai, Pavyzdžiui: elektrooptikai, radiacijos ir cheminės taršos matavimo įrangai, įvairiems jutikliams, vaizdo ar termovizorinėms kameroms ir kt.

Pavaros sistema
Nuoseklaus tipo hibridinė transmisija užtikrina geresnę traukos kontrolę atšiauriomis sąlygomis.

Baterijų bloko temperatūros palaikymas
Baterijų bloko aušinimo sistema pasižymi nedidele šilumine emisija, o jo monitoringui integruota specialiai sukurta temperatūros kontrolės posistemė.

Tylusis režimas
Transporto priemonės platforma turi hibridinę pavarą ne vien tam, kad būtų galima padidinti nuvažiuojamą atstumą, bet ir kad prireikus būtų galima judėti tyliuoju režimu. Pavyzdžiui, paukščių stebėjimui, medžioklėje, valstybės sienos stebėjimo metu, gamtos apsaugos užduotyse ir kt.

Ekologiški sprendimai
Transporto priemonės transmisijos triukšmo lygis yra žemas, be to, ji gali nuvažiuoti didesnius atstumus su mažesniu CO2 pėdsaku.

Šaltiniai